Kaarel Toom

Kaarel Toom (5. september 1920 Tallinn – 5. märts 1994 Tallinn) oli eesti näitleja ja raadiorežissöör.

Aastatel 1935–1937 oli ta Draamastuudio noorsooteatri näitleja, 1937. aastal lõpetas Paul Sepa teatristuudio, 1937–1938 oli Draamateatri näitleja. Oli ansambli Laulvad Seilorid liige. 1941. aastal lõpetas ta Tallinna Konservatooriumi Riikliku Lavakunstikooli ja suunati tööle Tallinna Töölisteatrisse, ent samal aastal mobiliseeriti Punaarmeesse. Teise maailmasõja ajal oli aastatel 1942–1944 Nõukogude tagalas Eesti NSV Riiklikes Kunstiansamblites. Aastatel 1944–1946 töötas ta näitlejana Eesti NSV Riiklikus Noorsooteatris, aastatel 1946–1972 Draamateatris.Eesti Teatriliit. Kaarel Toom

Paralleelselt teatritööga oli aastatel 1949–1991 Eesti Raadio kuuldemängude lavastaja.  

Ta on mänginud filmides "Külmale maale", "Näitleja Joller", "Lurich" ja "Teaduse ohver".Eesti filmi andmebaas. Kaarel Toom

Tunnustus
1965 Eesti NSV teeneline kunstitegelane

Isiklikku
Tema vend oli poksija Johannes Toom.

Viited

Kategooria:Eesti teatrinäitlejad
Kategooria:Eesti NSV teenelised kunstitegelased
Kategooria:Metsakalmistule maetud
Kategooria:Sündinud 1920
Kategooria:Surnud 1994